Lav et referat af nedenstående tekst:

Tekst:
Et skib med to personer ombord gik onsdag formiddag på grund under indsejlingen til Skagen Havn. Fredag er det omsider trukket fri. Og der er god grund til, at det tog så lang tid at få fartøjet fri, lyder det fra David Kristensson, formand for bestyrelsen i Northern Offshore, det svenske rederi, der ejer fartøjet. - Der skulle en redningsplan til, så vi fulgte procedurerne og undgik yderligere ulykker. Og alt gik efter planen i dag, siger han. Ifølge vagtchef ved Nordjyllands Politi, Poul Fastergaard, som TV2 Nord talte med onsdag, var det en menneskelig fejl, der førte til, at skibet sejlede på grund ved Skagen Havn. - Det er intet, der tyder på, at der har været tale om tekniske problemer ombord, sagde han . Det bekræfter David Kristensson til dels: - Det kunne tyde på menneskelig fejl, men det skal vi nu til at klarlægge. Kræver reparationer To døgn nåede fartøjet altså at ligge oppe på stenmolen i indsejlingen til Skagen Havn, før det lykkedes Northern Offshore at få det fri. Der var tale om en supplybåd, der sejler fast mellem havnen og forskellige skibe, der ligger uden for Skagen Havn. Det kunne tyde på, at der skal omfattende reparationer til, før tenderen er tilbage i pendulfart - i hvert fald har skibet havde fået nogle store huller i skroget. Mere kan David Kristensson dog ikke sige om ødelæggelserne. - Men alt gik efter planen i dag, nu står det på værft, og vi skal se på omfanget af skaderne. Der var ikke meldinger om nogen form for skader på de to personer ombord, da skibet stødte på grund. - Vi er meget taknemmelige for, at alle er i god behold, slutter David Kristensson med at sige om ulykken.

Referat:
Skibet har siddet fast på molen siden onsdag middag, og der er flere huller i skroget.